**Препис-извлечение!**

**ОБЩИНСКИ СЪВЕТ – РУСЕ**

**РЕШЕНИЕ № 1204**

**Прието с Протокол № 44/24.01.2023 г.**

На основание чл. 21, ал. 2, във връзка с чл. 21, ал. 1, т. 12 от Закона за местното самоуправление и местната администрация (ЗМСМА) и във връзка с 16, ал. 1 от Закона за младежта, Общински съвет – Русе реши:

1. Приема Общински годишен план за младежта на Община Русе за 2023 г. *(Приложение №1).*
2. Възлага на кмета на Община Русе изпълнението и контрола по изпълнението на Общинския годишен план за младежта на Община Русе за 2023 г.

**ПРЕДСЕДАТЕЛ:**

**(Иво Пазарджиев)**

Приложение 1

**ОБЩИНСКИ ГОДИШЕН ПЛАН ЗА МЛАДЕЖТА**

**( 2023 г.)**

**I. ОБЩИ ПОЛОЖЕНИЯ**

Общинският годишен план за младежта (ОГПМ) отразява европейски, национални и местни политики за младите хора, систематизирани в програма с приоритети за всяка конкретна година и специфични акценти, свързани с динамиката в очакванията и потребностите на младежката общност в Русе.

Създаването на Общински годишен план за младежта е нормативно постановено, чрез Закона за младежта и се разработва в съответствие с Общинския план за развитие, синхронизира се със Стратегията за подкрепа за личностно развитие на децата и учениците , Наредбата за приобщаващо образование и отправни точки, които предоставя всяка конкретна година.

Страните от ЕС се обединиха около шест основни приоритета за устойчиво развитие на регионите в Европа в следващите десет години. Те са залегнали в основополагащия стратегически документ за провеждането на регионална политика в ЕС – Териториален дневен ред 2030. Териториалният дневен ред 2030 има 6 основни приоритета: балансирано териториално развитие, функционални райони с по-малко неравенства, интеграция и сътрудничество извън административно – териториалните и националните граници, здравословна среда, кръгова икономика и устойчива цифрова и физическа свързаност. Те са насочени към постигането на две основни цели – Справедлива Европа и Зелена Европа. Териториалният дневен ред 2030 ще се изпълнява чрез целенасочени действия и пилотни инициативи, които трябва да засилят многостепенното управление, провеждането на политиките въз основа на конкретните местни нужди, координирано изпълнение и въздействие на секторните политики, сътрудничеството между териториите и териториалното сближаване.

Освен изброените тематични насоки, настоящият план отразява изводи, формирани въз основа на предоставена информация от общински служби и звена, работещи с млади хора. По този начин и тази година имаме увереност, че предвидените дейности отговарят на потребностите на младите хора, поддържат приемственост между отделните годишни планове и мултиплицират резултатите им без да се отклоняват от националните и европейските стратегически документи за младежта.

Предвид рамката на Националната стратегия за младежта (2021-2030) Националната програма за младежта (2021-2025) и европейските стратегически документи за интелигентен, устойчив и приобщаващ растеж, структурата и дефинираните цели в Закона за младежта, Общинският годишен план за младежта 2023 не променя дефинираните цели, направления и логическа рамка. Едновременно с това в Общинският годишен план за младежта 2023 залагаме новите приоритети на младежките политики, които са разработени в Министерство на младежта и спорта и ще бъдат водещи в следващия 10-годишен период. В новата 10-годишна доктрина за младежта до 2030 година стратегически цели са равнопоставеност между формално, неформално и професионално образование, устойчива заетост и младежко предприемачество, ангажираност, участие и овластяване на младите хора, социално благополучие, свободно време и култура. Всичко това е заложено в настоящия ОГПМ‘2023, което ще гарантира приемственост между младежките политики на двете десетилетия.

Предвидени са дейности, които чрез регионални и местни специфики последователно развиват основните приоритети и визията на Националната стратегия за младежта (2021-2030): „Автономни млади хора, с устойчиви морално-етични ценности и с добра образователна подготовка, професионални, социални и граждански умения, способни да вземат важни решения за себе си, общността и държавата и да поемат отговорността за тях“.

В обобщение на казаното дотук, философията на Общинския годишен план за младежта 2023 следва актуалната европейска доктрина да отговаря на потребностите, да кореспондира с интересите на младите хора, да допълва познанията им и да улеснява навлизането им на пазара на труда.

При разработването на Общинския годишен план за младежта 2022 са взети под внимание и текстовете на ревизираната Европейска харта за участието на младите хора в живота на общините и регионите, Световна програма за действие на младежта, приета с резолюция на Общото събрание на ООН, Стратегия на ЕС за инвестиране в младежта и мобилизиране на нейния потенциал, както и обновената рамка за европейско сътрудничество в сектора на младежките дейности.

**II. СИТУАЦИОНЕН АНАЛИЗ И ПРЕДИЗВИКАТЕЛСТВА ПРЕД МЛАДИТЕ ХОРА В ОБЩИНА РУСЕ**

Младите хора в Община Русе, наблюдавани в общия контекст на възрастовата група и в своята индивидуалност, носят характерните особености на младежката общност в глобалния европейски и световен план. Отличава ги динамичното развитие на възгледите и възприятията им като представители на ново поколение в пост-тоталитарен свят, който все още утвърждава демократични принципи, гради нова ценностна система и формира пазарно ориентирани обществени отношения. Естествено съпротивление в хода на тези обществено-политически процеси са несъстоялите се навреме реформи на прехода.

Ето защо характерните за младите хора прагматизъм и визионерство, често се приземяват в основите на този дефицит. Затова оценката за целите на младите хора в Община Русе не се ограничава в една категория. Не е еднозначен и техният обобщен модел за успех, за който има не само различни нюанси, а и диаметрално противоположни визии. Изводът е резултат от поредица анкети, по време на неформални срещи и обучения по теми на гражданското образование и кариерно ориентиране.

Най-разпознаваем в младежката общност остава стремежът към независимост, подхранван от разнообразни информационни източници, чрез които различни по своята същност авторитети се превръщат в модели за подражание. Това понятие младежите свързват преди всичко с финансовата свобода. Проучването на техните нагласи ясно показва, че материалният аспект има водеща роля, когато степенуват категориите на собствената си ценностна система. Те измерват успеха с нивото на социална и икономическа свобода, до което могат да достигнат с професионална реализация или друга форма на изява. Това обуславя стремежа да вземат самостоятелни решения в желанието им да намерят своето поприще и призвание.

В този деликатен период на техния живот оказват влияние обективни и субективни фактори, сред които най-силно въздействие имат незадоволителните условия на младежкия пазар на труда. Допуснати назад във времето хаотични икономически и образователни норми продължават да генерират парадокси, поради което класическите пазарни понятия на търсенето и предлагането достигнаха точката на пълно несъответствие. Пазарният глад за определени специалисти все повече се разминава с реалните възможностите на професионалното образование от една страна, а от друга нивото на компетентност на младите специалисти често не кореспондира нито с тяхната самооценка, нито с изискванията на работодателите. В този процес полезната роля на Общината е да посредничи в партнирането и диалога между образованието и бизнеса, да насърчава навлизането на дуалното образование в сфери, важни за икономическия и социален микроклимат.

В Община Русе има добре развито представителство на различни структури и форми на младежки дейности и организации. В студентски, ученически клубове, движения, сдружения и неправителствени организации, създадени от и за младите хора в общината членуват близо 5 хиляди младежи на възраст от 15 до 29 години, в т.ч. обхванатите в различни образователни и културни форми на Общинския младежки дом, Общинския детски център за култура и изкуство и клубове за наука и изкуства с частен характер.

Образователната инфраструктура за всички етапи на обучение в Община Русе е добре разгърната и осигурява равнопоставен достъп до образование и извънкласни дейности. Представени са всички образователни степени и във всяка една от тях има образователни институции с традиции за качествено образование. Към момента в Община Русе съществуват:

• 2 начални училища, от които 1 частно училище;

• 16 основни училища;

• 7 средни училища, от които 1 частно училище;

• 3 профилирани гимназии, от които 1 частна профилирана гимназия;

• 11 професионални гимназии;

• 1 спортно училище;

• 1 частно духовно училище;

• 1 национално училище по изкуства.

В тази област особен акцент поставя международно признатото качество на висшето образование в Русенски университет „Ангел Кънчев“.

Атмосферата на семейна среда, обществен живот, растеж, образование и реализиране на младите хора се обуславя от макроикономическата ситуация в европейски и национален аспект, в контекста на регионалните условия за икономическо развитие и възможностите на местния икономически микроклимат.

В тази връзка всички програми на Община Русе за осъвременяване на материалната база, за по-висок стандарт на образование и път за високите технологии във всички сфери за развитие на младите хора, са отговор на потребностите на младежката общност. Важен акцент е наличието на общинска нормативна уредба за стимулиране на ученици с изявени дарби и изключителни постижения в науката и изкуството. Ежегодно от Общински съвет – Русе се приема Общинска програма за закрила на деца с изявени дарби, която включва мерките от програмата по чл. 11, ал. 1 от Наредбата за условията и реда за осъществяване на закрила на деца с изявени дарби, приета с ПМС №298 от 17.12.2003 г. (изм., бр. 30 от 31.03.2020 г., в сила от 31.03.2020 г.) и мерки, предложени от училища и други юридически лица, осъществяващи дейности на територията на общината. Броят на децата, предложени за еднократно финансово подпомагане и за стипендии е съобразен с практиката през последните години и с анализа от представянето на децата на различните национални и международни конкурси, олимпиади и състезания в областта на изкуството, науката и спорта. Мерките за закрила на деца с изявени дарби, извън мерките по програмата по чл. 11, ал. 1, се финансират от собствени приходи по ред, определен от Общинския съвет. Програмата предвижда насърчаване на творческите, научните и спортните заложби и потребности на деца с изявени дарби в областта на изкуството и науката, класирани на първо, второ или трето място на конкурс, олимпиада или състезание на национално или международно равнище, а в областта на спорта – на първо, второ и трето място на олимпийски игри, световно първенство, европейско първенство, балканско първенство или на първо място на финали на държавно индивидуално първенство чрез еднократно финансово подпомагане и чрез стипендии. Нейното ефективно и последователно прилагане е част от грижата за развитието на духовния, творческия и физическия потенциал на младите хора в България. Подбраните конкурси, олимпиади и състезания се провеждат през конкретната година и са с доказани високи критерии при излъчване на победителите, мотивират децата за високи творчески, научни и спортни постижения. Този списък се прецизира от експертно-консултативни комисии в областта на науката, изкуството и спорта.

Работата с децата с изявени дарби в свободното им време се осъществява в Центровете за подкрепа за личностно развитие на децата и учениците, в клубове, кръжоци и школи в училища, спортни клубове, читалища и др.

Програмите за младежка заетост и предвидените общински политики за старт в кариерата на младите хора, през настоящата 2023 за поредна година ще бъдат подкрепени от центъра за кариерно ориентиране, който от края на 2018 година развива дейността си в структурата на Център за подкрепа за личностно развитие - Център за ученическо техническо и научно творчество (ЦПЛР – ЦУТНТ) – Русе. Ежегодно са организирани обучения по Програма за кариерно ориентиране, групови дискусии по теми от 30 филма за кариерно ориентиране в училищното образование, тренинги, форми, състезания, решаване на въпросници и работа с интерактивни упражнения, реализирани от 5 кариерни консултанта. В тези дейности са включени 1 102 ученици. С дейностите по кариерно ориентиране в ЦПЛР – ЦУТНТ – Русе от участниците се придобиват разширени познания за различни професии, техните характеристики и изискванията за овладяването, изгражда се представа за собствените силни страни, интереси и предпочитания. Придобиват се умения за формулиране на адекватни и устойчиви кариерни цели; умения за себереализация на пазара на труда, усъвършенствани умения за планиране и управление на кариерата Формулират се ясни ценности, лични приоритети и визия за развитие (краткосрочни и дългосрочни цели). Създава се кариерен план за лично и професионално бъдеще. Развива се способност за прилагане на различни ефективни стратегии за търсене на работа – включително и създаване на контакти, използване на онлайн пространството за личен маркетинг, умения за самопредставяне.

В момента има сформирани групи в 15 общински училища и ЦПЛР-ЦУТНТ – Русе. Обучени са 20 преподаватели за ръководители в учебните заведения, а там където няма обучени учители, групите по роботика се ръководят от преподаватели от ЦПЛР-ЦУТНТ – Русе. Обучението е извършено от Русенски университет „Ангел Кънчев”. Обучението по роботика за учениците през тази учебна година стартира от месец януари 2023 г., в зависимост от въведените противоепидемични мерки за учениците от трети клас и поетапно ще се въвежда от в следващите години до седми клас.

Идентифицираните слабости са обусловени от негативните демографски тенденции, от една страна, от недостатъчно развития пазар на труда за младежите - от друга и от трета – недостатъчно правно-нормативна свобода на Общината, която да й отреди по-силна роля - да регламентира и прилага стимули за предприемачеството сред младите хора без да нарушава принципите на свободния пазар и свободната конкуренция.

В контекста на тази перспектива се очаква все повече пространство в политиките за младежта да заемат новаторски проекти за формално и неформално образование, доброволчество и младежка активност, насочени към важни за местната общност каузи. Нормативната промяна не само зададе нов ред, тя отключи неизползван досега потенциал за реформа и резултати, с ключово значение за всички обществени кръгове и най-вече за младежките среди.

Дейности по превенция и преодоляване на проблемното поведение на местната комисия за борба срещу противообществените прояви на малолетните и непълнолетните (МКБППМН):

Основната задача в работата на МК е координиране на работата на различните държавни и обществени институции в общината с отношение към възпитанието на младите хора.

Усилията са насочени към ранна превенция на детското асоциално поведение, анализиране факторите за извършване на криминални деяния и предотвратяването на противообществените прояви сред подрастващото поколение. Като основен приоритет в работата на комисията е залегната образователна интеграция на ромските ученици и ангажираността на техните семейства в обучителния процес в българското училище. МК активизира взаимодействието си с органите по образованието, в лицето на директори на училища, класни ръководители, училищни психолози, педагогически съветници. МКБППМН – Община Русе всяка година работи по проблема за интегрирането на ромските деца в българското общество, като отделя специално внимание на стабилизацията и предпазването от риска от отпадане от образователната система, завръщането на ромите в нея, предотвратяване допускането на противообществени прояви и престъпления, подпомагане и обучение на работещите с тях учители и специалисти.

Към МКБППМН – Община Русе на основание чл. 10, ал. 2 от ЗБППМН от 2005 г. функционира Център за социална адаптация и подкрепа (ЦСАП). Основни проблемни точки, заради които подрастващите и техните семейства търсят психологическа помощ в нашия кабинет са: бягства от дома и неблагоприятно влияние на референтни групи, нисък учебен успех и системно допускане на неизвинени отсъствия и проблемно поведение в училище, слаб родителски капацитет или неработещи семейни техники и комуникация, семейни конфликти. Родителите посочват най-често като причина за посещенията си повишената конфликтна семейна среда, свързана с навлизането на подрастващите в пубертета.

Корекционно-възпитателната работа в Центъра за социална адаптация и подкрепа към МКБППМН е свързана преди всичко с проучване особеностите на семейната среда, внимателното изучаване на приятелската среда, анализа на противообществената проява и работата по проблемите и тяхното преодоляване. Акцент се поставя върху развитие на уменията за общуване, самоконтрол, разбиране на проблемите и търсене на алтернативи за тяхното решаване. В работата със семействата усилията са насочени към повишаване на родителския капацитет, чрез знания за детското развитие, основните нужди и потребности на децата, стимулиране на емоционалната връзка във взаимоотношенията, укрепване на диалога родител – дете, премахване на причините за проява на агресия и насилие в семейството.

В Приемната на обществения възпитател (ПОВ) насоките на консултативната дейност са повишаване на мотивацията за обучение и съставяне на жизнен план чрез професионално и образователно консултиране, създаване на адекватни жизнени цели, формиране на умения за социална адаптация и работещи комуникативни модели, намаляване на агресивността, подпомагане на семейството за отглеждане на техни деца в конфликт със закона и др.

Местната комисия осъществява своята дейност в тясно сътрудничество с всички институции, работещи по проблемите на деца с асоциално поведение - съд, прокуратура, следствие, центрове за работа с деца, НПО, ИДПС, органите по образованието, педагогически съветници и училищни психолози, Дирекция „Социално подпомагане“, ОЗД и др.

Всички изводи, силни страни и слабости, посочени в настоящия ситуационен анализ, са отправна точка за формулиране на ясни цели и конкретни действия в Общинският годишен план за младежта’2023.

**III. ПРИОРИТЕТИ И СПЕЦИФИЧНИ ЦЕЛИ НА ОБЩИНСКАТА ПОЛИТИКА ЗА МЛАДЕЖТА**

Общинският годишен план за младежта‘2022 е разработен като комплекс от мерки и дейности, които обуславят успешно партньорство между всички сектори, свързани с живота на младите хора. Ето защо настоящата програма се основава на традиционното сътрудничество и разчита на добрата координация в сфери като образование, трудова заетост, социално включване, здравеопазване, младежко доброволчество.

В изпълнение на Националната стратегия за младежта многосекторният подход следва своето логическото развитие на регионално, областно и общинско ниво чрез официално утвърдени секторни политики за формулиране, изпълнение и оценка на младежките дейности.

Доктрината на ЕС за младежта се фокусира върху 5 основни приоритета, които са базови и за настоящия Общински годишен план за младежта:

* участие;
* информация;
* неформално образование;
* доброволчески дейности;
* по-добро разбиране и познаване на проблемите на младежта.

В тази връзка Общинският годишен план за младежта‘2023 предвижда дейности, чрез които младите хора имат повече възможности:

* за участие в обществения живот, в обществени дискусии и вземане на решения за развитието на общината и общността;
* за знания, мобилност, заетост и социално включване като прилагат метода „Открита координация“;
* за достъп до неформално образование и форми за учене през целия живот;
* за ключови компетентности, дефинирани от Европейската референтна рамка, които обуславят повишаване на качеството на живот и личностното израстване;
* за създаване на младежка инфраструктура в изпълнение на националните приоритети и регионалните политики за младежта;
* за получаване на подкрепа и разбиране от обществото;

Общинският годишен план за младежта‘2023 цели постигането на националните приоритети чрез:

* засилване ролята на младите хора в обществото;
* поощряване на инициативи за ангажираност и участие;
* свързване и партньорство за по-добър старт в живота;
* очертаване на позитивна житейска перспектива и бъдеще.

Следвайки общинските стратегически цели, се предвижда и провеждане на състезание с участието на образователни институции и центрове за подкрепа за личностно развитие. То ще бъде с участието на групи от училищата, преминали през съответното обучение, представящи разработените проекти. Съвместната работа продължава в създаване на целенасочена политика за подкрепа на внедряването на иновациите в образованието, чрез въвеждане на творчески дигитални технологии и обучения на учители в използването и прилагането им в детските градини и училищата, която намира своето място в процесите по изготвяне на Стратегия за развитие на предучилищното и училищното образование в Община Русе.

Настоящият документ е отворен за корекции през годината и подлежи на промени и допълнения при постъпване на предложения за младежки дейности.

**IV. ДЕЙНОСТИ ЗА ИЗПЪЛНЕНИЕ НА ПОЛИТИКАТА ЗА МЛАДИТЕ ХОРА В ОБЩИНА РУСЕ**

|  |  |  |  |  |
| --- | --- | --- | --- | --- |
| **№** | **Дейности** | **Срок**  **на изпълнение** | **Отговорни институции** | **Финансиране** |
| **1. СТРАТЕГИЧЕСКА ОС: НАСЪРЧАВАНЕ НА НЕФОРМАЛНОТО ОБУЧЕНИЕ** | | | | |
| ***1.1.******ПОВИШАВАНЕ НА ДОСТЪПА ДО НЕФОРМАЛНО ОБУЧЕНИЕ ЗА РАЗВИТИЕ НА КЛЮЧОВИ КОМПЕТЕНТНОСТИ*** | | | | |
| **1.1.1. Подкрепа за неформалното обучение чрез разширяване на мрежата от доставчици** | | | | |
| 1. | *Дейност 1* „Развитие на клубове за неформално образование – Младежки парламент, Дебати, Европейско развитие и младежка мобилност, Доброволец, Екология и спорт.“ | 2023 г. | ОМД | Бюджет на ОМД |
| 2. | *Дейност 2* „Реализиране на събития и нестандартни форми на обучение за интелигентно израстване и социално приобщаване.“ | 2023 г. | ОМД | Бюджет на ОМД |
| 3. | *Дейност 3* „Европейско развитие и младежка мобилност“ | 2023 г. | ОМД | Бюджет на ОМД |
| 4. | *Дейност 4* „Развиване на културата за безопасност на движението по пътищата“ | 2023 г. | Община Русе; ОМД | Бюджет на ОМД |
| 5. | *Дейност 5* „Организиране на общински кръг на Национално състезание по безопастност на движението 2023“ | 2023 г. | Община Русе;  РУО - Русе | Бюджет на Община Русе |
| 6. | *Дейност 6* „Организиране на състезание за ученици по контруиране и роботика” | 2023 г. | Община Русе | Бюджет на Община Русе |
| 7. | *Дейност 7* „Организиране на практическо обучение за начинаещи предприемачи „Започни млад“ за ученици от X до XII клас“ | 2023 г. | Община Русе, списание „Български предприемач“ | Бюджет на Община Русе |
| 8. | *Дейност 8* „Предоставяне на стипенди за Участие в международен космически лагер “Space Camp Turkey 2023 година“ | 2023 г. | Община Русе, Център за творческо обучение | Бюджет на Община Русе |
| 9 | *Дейност 9* „Организиране на инициатива за въвеждане на климатично образование – Климатична фреска 2023“ | 2023 г. | Община Русе, Wind of Change | Бюджет на Община Русе |
| **1.1.2. Насърчаване на участието на младите хора в неформално обучение и информално учене** | | | | |
| 10. | *Дейност 1* „Насърчаване активността и участието на младите хора в програмите „Еразъм“ и „Европейски корпус за солидарност“ | 2023 г. | ОМД | Бюджет на ОМД |
| 11. | *Дейност 2* „Осигуряване на възможности за стаж и доброволчество в различни институции“ | 2023 г. | ОМД | Бюджет на ОМД |
| ***1.2.******ПОВИШАВАНЕ НА КАЧЕСТВОТО НА НЕФОРМАЛНО ОБУЧЕНИЕ*** | | | | |
| **1.2.1. Създаване на инструменти за валидиране и разпознаване на умения, придобити в рамките на неформално обучение, информално учене и на резултати от учене чрез опит** | | | | |
| 12. | *Дейност 1* „Предоставяне на пространство и подкрепа за самоорганизирането на младите хора в сферата на неформалното и самостоятелно учене“ | 2023 г. | ОМД | Бюджет на ОМД |
| 13. | *Дейност 2* „Валидиране на умения, придобити в рамките на неформалното образование или учене и на резултати от учене чрез опит“ | 2023 г. | ОМД | Бюджет на ОМД |
| **2. СТРАТЕГИЧЕСКА ОС: НАСЪРЧАВАНЕ НА ЗАЕТОСТТА И ПОДКРЕПАТА ЗА МЛАДИ ХОРА, КОИТО НЕ УЧАТ, НЕ РАБОТЯТ И НЕ СЕ ОБУЧАВАТ (NEETS)** | | | | |
| ***2.1. НАСЪРЧАВАНЕ НА ЗАЕТОСТТА НА МЛАДИТЕ ХОРА*** | | | | |
| **2.1.1. Осигуряване на възможности за обучение, за професионална квалификация и ключови компетентности, съобразно търсенето на пазара на труда** | | | | |
| 14. | *Дейност 1*„Подкрепа за кариерно ориентиране на младите хора с оглед потребностите на младежите и пазара на труда в Община Русе.“ | 2023 г. | ЦПЛР-ЦУТНТ | Бюджет на ЦПЛР-ЦУТНТ |
| 15. | *Дейност 2* „Информационни срещи за кариерно ориентиране“ | 2023 г. | ОМД | Бюджет на ОМД |
| 16. | *Дейност 3* „Информационни срещи между млади хора – ученици и студенти“ с цел менторство и предаване на опит | 2023 г. | ОМД | Бюджет на ОМД |
| **3. СТРАТЕГИЧЕСКА ОС: НАСЪРЧАВАНЕ НА АНГАЖИРАНОСТТА, УЧАСТИЕТО И ОВЛАСТЯВАНЕТО НА МЛАДИТЕ ХОРА** | | | | |
| ***3.1. ПОВИШАВАНЕ НА НИВОТО НА ГРАЖДАНСКА АНГАЖИРАНОСТ НА МЛАДИТЕ ХОРА*** | | | | |
| **3.1.1. Подкрепа и насърчаване на доброволчеството, както и регулиране на доброволческите дейности** | | | | |
| 17. | *Дейност 1* „Организиране на информационни кампании за популяризиране на младежкото доброволчество“ | 2023 г. | ОМД | Бюджет на ОМД |
| 18. | *Дейност 2* „Съдействие при организиране на младежки доброволчески инициативи“ | 2023 г. | ОМД  Община Русе | Бюджет на ОМД |
| 19. | *Дейност 3* „Осигуряване на подходящо обучение и менторство за младите доброволци“ | 2023 г. | ОМД | Бюджет на ОМД |
| 20. | *Дейност 4* „Популяризиране на възможностите на Европейски корпус за солидарност и развитие на местното и международно доброволчество“ | 2023 г. | ОМД | Бюджет на ОМД |
| ***3.2. ПОВИШАВАНЕ НА НИВОТО НА ОВЛАСТЯВАНЕ И КАЧЕСТВЕНО УЧАСТИЕ НА МЛАДИТЕ ХОРА В ПРОЦЕСИТЕ НА ВЗЕМАНЕ НА РЕШЕНИЯ НА МЕСТНО, НАЦИОНАЛНО И ЕВРОПЕЙСКО НИВО*** | | | | |
| **3.2.1.** **Насърчаване на партньорството за качествено младежко участие и овластяване в процесите на вземане на решения на местно ниво** | | | | |
| 21 | *Дейност 1*„Насърчаване партньорството между младите хора и Общинска администрация в процеса на вземане на решения“ | 2023 г. | ОМД  Община Русе | Бюджет на ОМД |
| **3.2.2.** **Надграждане на съществуващите механизми за качествено младежко участие в процесите на вземане на решения на национално ниво** | | | | |
| 22. | *Дейност 1* „Обучения за насърчаване и развитие на младежкото лидерство“ | 2023 г. | ОМД  Община Русе | Бюджет на ОМД |
| 23. | *Дейност 2* „Национален гвардейски ученически лагер на сдружение Младежки гвардейски отряди“ | 2023 г. | Община Русе; ОМД; сдружение Младежки гвардейски отряди | Бюджет на ОМД |
| ***3.3. ОСИГУРЯВАНЕ НА ПОДКРЕПЯЩА СРЕДА ЗА МЛАДЕЖКИТЕ ОРГАНИЗАЦИИ И ПОПУЛЯРИЗИРАНЕ НА ПОЛЗИ ОТ ТЯХНАТА РАБОТА*** | | | | |
| **3.3.1. Повишаване на капацитета и устойчивостта на младежките организации** | | | | |
| 24. | *Дейност 1* „Насърчаване обмена на информация и комуникация между младежките организации и клубове.“ | 2023 г. | ОМД  Община Русе | Бюджет на ОМД |
| 25. | *Дейност 2* „Провеждане на целенасочени проучвания за потребностите от информация по въпроси, които засягат младите хора“ | 2023 г. | ОМД  Община Русе | Бюджет на ОМД |
| **3.3.2.** **Повишаване на информираност за възможностите за финансиране на младежки проекти и оптимизиране на процедурите за кандидатстване** | | | | |
| 26. | *Дейност 1* „Насърчаване, организиране и подкрепа на младежки инициативи, свързани със съхраняване и поддържане на традициите, обичаите и паметта на поколенията“ | 2023 г. | ОМД | Бюджет на ОМД |
| **4. СТРАТЕГИЧЕСКА ОС: РАЗВИТИЕ И УТВЪРЖДАВАНЕ НА МЛАДЕЖКАТА РАБОТА В НАЦИОНАЛЕН МАЩАБ** | | | | |
| ***4.1. НАСЪРЧАВАНЕ НА ИНОВАТИВНИ ПОДХОДИ В МЛАДЕЖКАТА РАБОТА*** | | | | |
| **4.1.1. Подкрепа за развитието на мобилна младежка работа** | | | | |
| 27. | *Дейност 1* „Поддържане на информационна страница за услуги, насочени към младите хора“ | 2023 г. | ОМД | Бюджет на ОМД |
| 28. | *Дейност 2* „Предоставяне на информация, като част от европейската информационна мрежа „Евродеск“ | 2023 г. | ОМД | Бюджет на ОМД |
| 29. | *Дейност 3* „Консултиране на младите хора във връзка с образователни програми, младежки програми и проекти“ | 2023 г. | ОМД | Бюджет на ОМД |
| 30. | *Дейност 4* “Организиране на информационни срещи по метода „Връстници обучават връстници “ | 2023 г. | ОМД | Бюджет на ОМД |
| 31. | *Дейност 5* „Организиране на обучения насочени към формиране и развитие на медийна грамотност | 2023 г. | ОМД | Бюджет на ОМД |
| **5. СТРАТЕГИЧЕСКА ОС: СВЪРЗАНОСТ, ТОЛЕРАНТНОСТ И ЕВРОПЕЙСКА ПРИНАДЛЕЖНОСТ** | | | | |
| ***5.1. НАСЪРЧАВАНЕ НА СОЦИАЛНОТО ВКЛЮЧВАНЕ НА МЛАДИТЕ ХОРА ОТ УЯЗВИМИ ГРУПИ*** | | | | |
| **5.1.1. Насърчаване приобщаването и социалната интеграция на младите хора със специфични потребности и в риск от маргинализация** | | | | |
| 32. | *Дейност 1* „Предоставяне на възможности за включване в младежки дейности и подкрепа“ | 2023 г. | ОМД | Бюджет на ОМД |
| **5.1.2. Повишаване на информираността на младите хора във връзка с проблемите на младежите от уязвими групи** | | | | |
| 33. | *Дейност 1* „Провеждане на инициативи и кампании относно формиране на общественоприемливи нагласи и умения сред младите хора“ | 2023 г. | МКБППМН | Бюджет на МКБППМН |
| 34. | *Дейност 2* „Провеждане на индивидуални срещи с психолог за младежи и техните родители“ | 2023 г. | ОМД | Бюджет на ОМД |
| ***5.2. НАСЪРЧАВАНЕ НА ТОЛЕРАНТНОСТ И НЕНАСИЛИЕ, ПРЕВЕНЦИЯ НА АГРЕСИЯ СРЕД МЛАДИТЕ ХОРА, ВКЛЮЧИТЕЛНО И В ОНЛАЙН ПРОСТРАНСТВАТА*** | | | | |
| **5.2.1.** **Насърчаване на партньорствата между институции и неправителствени организации, които работят за превенция и преодоляване на дискриминацията и насилието сред младите хора** | | | | |
| 35. | *Дейност 1* „Проучване сред институции, НПО, семейства, деца и младежи относно разпространението, формите и причините за прояви на насилие и дискриминация сред подрастващите на територията на Община – Русе“ | 2023 г. | МКБППМН | Бюджет на МКБППМН |
| 36. | *Дейност 2* „Организиране на кръгла маса с институциите, ангажирани с проблема, за представяне на резултатите от проучването и набелязване на мерки за подобряване на междуинституционалното сътрудницество“ | 2023 г. | МКБППМН | Бюджет на МКБППМН |
| 37. | *Дейност 3* „Популяризиране и разширяване обхвата на групите за взаимопомощ на семейства на младежи в конфликт със закона, относно повишаване на родителския капацитет и прилагане на ефективни, и алтернативни подходи за родителско влияние“ | 2023 г. | МКБППМН | Бюджет на МКБППМН |
| **6. СТРАТЕГИЧЕСКА ОС 6: НАСЪРЧАВАНЕ НА ЗДРАВОСЛОВЕН И ПРИРОДОЩАДЯЩ НАЧИН НА ЖИВОТ** | | | | |
| ***6.1. СЪЗДАВАНЕ НА УСЛОВИЯ И НАСЪРЧАВАНЕ НА МЛАДИТЕ ХОРА КЪМ ЗДРАВОСЛОВЕН НАЧИН НА ЖИВОТ, ЗДРАВОСЛОВНО ХРАНЕНЕ, ФИЗИЧЕСКА АКТИВНОСТ И СПОРТ*** | | | | |
| **6.1.1. Създаване на условия и насърчаване на физическата активност и спорта** | | | | |
| 38. | *Дейност 1* „Провеждане на занимания и тренировки по източни изкуства“ | 2023 г. | ОМД  ЦПЛР - УСШ | Бюджет на ОМД и  ЦПЛР - УСШ |
| 39. | *Дейност 2* „Провеждане на занимания и тренировки по шахмат“ | 2023 г. | ОМД | Бюджет на ОМД |
| 40. | *Дейност 3* „Провеждане на шахматни турнири“ | 2023 г. | ОМД | Бюджет на ОМД |
| 41. | *Дейност 4* „Провеждане на турнири по източни изкуства“ | 2023 г. | ОМД  ЦПЛР - УСШ | Бюджет на ОМД и  ЦПЛР - УСШ |
| **6.1.2. Повишаване на осведомеността по темите за здравословен начин на живот и здравословно хранене** | | | | |
| 42. | *Дейност 1* „Организиране на беседи на тема „Здравословен начин на живот, съчетани с походи, излети, спортни игри на открито“ | 2023 г. | ОМД | Бюджет на ОМД |
| ***6.2. ПРЕВЕНЦИЯ НА ПРОБЛЕМИ, СВЪРЗАНИ С ПСИХИЧНОТО ЗДРАВЕ НА МЛАДИТЕ ХОРА*** | | | | |
| **6.2.1. Осигуряване на достъп до услугата психологична подкрепа за младите хора** | | | | |
| 43. | *Дейност 1* „Индивидуални консултации с психолог, с цел превенция на психични заболявания“ | 2023 г. | ОМД | Бюджет на ОМД |
| ***6.3. ПРЕВЕНЦИЯ НА ПРОБЛЕМИ, СВЪРЗАНИ СЪС СЕКСУАЛНОТО И РЕПРОДУКТИВНО ЗДРАВЕ НА МЛАДИТЕ ХОРА*** | | | | |
| **6.3.1. Повишаване на информираността по темата за сексуалното и репродуктивно здраве на младите хора** | | | | |
| 44. | *Дейност 1* „Организиране на кампании за превенция на ХИВ/СПИН“ | 05.12.2023 г. | ОМД | Бюджет на ОМД |
| ***6.4. ПРЕВЕНЦИЯ НА ПРОБЛЕМИ, СВЪРЗАНИ СЪС СЕКСУАЛНОТО И РЕПРОДУКТИВНО ЗДРАВЕ НА МЛАДИТЕ ХОРА*** | | | | |
| **6.4.1. Стимулиране и подкрепа на младежки доброволчески инициативи в областта на опазването на околната среда и формиране на устойчива екологична култура и поведение** | | | | |
| 45. | *Дейност 1* „Организиране на екологични доброволчески инициативи, свързани с облагородяване на градската среда“ | 2023 г. | ОМД | Бюджет на ОМД |
| 46. | *Дейност 2* „Организиране на екологични доброволчески инициативи, с цел осъзнаване и промяна в мисленето“ | 2023 г. | ОМД | Бюджет на ОМД |
| **7. СТРАТЕГИЧЕСКА ОС 7: НАСЪРЧАВАНЕ НА КУЛТУРАТА И ТВОРЧЕСТВОТО СРЕД МЛАДИТЕ** | | | | |
| ***7.1. ПОВИШАВАНЕ НА ДОСТЪПА ДО КУЛТУРА И НИВОТО НА КУЛТУРНО УЧАСТИЕ НА МЛАДИТЕ ХОРА*** | | | | |
| **7.1.1. Насърчаване на мобилността на младежките творчески трупи и подкрепа за мобилни форми на изкуство и култура** | | | | |
| 47. | *Дейност 1* „Международен танцов фестивал „Танцуваща река“ – 14-то издание“ | 04.2023 г. | ОМД | Бюджет на ОМД |
| 48. | *Дейност 2* „Международен конкурс за млади изпълнители на популярна песен „Северно сияние“ – 26-то издание“ | 10.10.2023 г. | Сдружение „Северно сияние“; ОМД и Община Русе | Бюджет на ОМД |
| 49. | *Дейност 3* „Международен фолклорен фестивал „Северина“ 9-то издание“ | 03.10.2023 г. | ОМД; Община Русе | Бюджет на ОМД |
| 50. | *Дейност 4* „Национална хорова среща“ –  10-то издание“ | 31.10.2023 г. | ОМД | Бюджет на ОМД |
| 51. | *Дейност 5* „Национален младежки форум „Арнаудови срещи 2023. Пътят към познанието“ | 06.2023 г. | Община Русе; РБ „Любен Каравелов“ | Бюджет на РБ „Любен Каравелов“ |
| 52. | *Дейност 6* „Организиране на Литературен фестивал | 10.2023 г. | Община Русе; РБ „Любен Каравелов“ | Бюджет на РБ „Любен Каравелов“ |
| 53. | *Дейност 7* „Национален фолклорен конкурс за изпълнители на народна музика – певци и инструменталисти „Дунавски славеи“ | 07.2023 г. | ОбДЦКИ - Русе | Бюджет на ОбДЦКИ |
| 54. | *Дейност 8* „Национален ученически театрален фестивал „Климент Михайлов“ | 06-07.2023 г. | Община Русе  ОбДЦКИ - Русе | Бюджет на ОбДЦКИ |
| ***7.2. НАСЪРЧАВАНЕ НА ЛИЧНИ ТВОРЧЕСКИ УМЕНИЯ*** | | | | |
| **7.2.1. Подкрепа на дейности и инициативи за повишаване на личните творчески умения на младите хора** | | | | |
| 55. | *Дейност 1* „Конкурс-рецитал „За да я има България“ – 17 то издание | 03.03.2023 г. | ОМД | Бюджет на ОМД |
| 56. | *Дейност 2* „Конкурс за рисунка и фотография, посветен на опазването на водата“ - 15 то издание | 22.03.2023 г. | ОМД | Бюджет на ОМД |
| 57. | *Дейност 3* „Конкурс за млади поети „Пробуждане“ 5-то издание | 15.04.2023 г. | ОМД | Бюджет на ОМД |
| 58. | *Дейност 6* „Национален ученически конкурс за литературно творчество и журналистика „Стоян Михайловски“ | 30.10.2023 г. | Община Русе  ОбДЦКИ - Русе | Бюджет на ОбДЦКИ |
| 59. | *Дейност 7* „Национален конкурс по изобразително и приложно изкуство „Магията на изкуството“ | 03.2023 г. | ОбДЦКИ - Русе | Бюджет на ОбДЦКИ |
| 60. | *Дейност 8* „Национолен конкурс за детска рисунка и илюстрация „Светът е цветен за всички детски очи“ | 01.06.2023 г. | ОбДЦКИ - Русе | Бюджет на ОбДЦКИ |
| **7.2.2. Популяризиране и подкрепа на дейностите на младежки пространства, центрове, зони, творчески колективи и организации, работещи за младежко включване в културния живот** | | | | |
| 61. | *Дейност 1* „Отбелязване на международния ден на младежта“ | 12.08.2023 г. | ОМД  Община Русе | Бюджет на ОМД |
| 62. | *Дейност 2* „Насърчаване и подпомагане на талантливи младежи в областта на аерозолното изкуство, чрез организация на уъркшопи за улично изкуство на места определени от Община Русе“ | 2023 г. | Община Русе | Бюджет на Община Русе |

**VI. ОРГАНИЗАЦИЯ И КООРДИНАЦИЯ НА ДЕЙНОСТИТЕ ЗА ПОСТИГАНЕ НА ЦЕЛИТЕ НА ОБЩИНСКИЯ ГОДИШЕН ПЛАН ЗА МЛАДЕЖТА‘2023.**

Организационните дейности, координацията и ресурсите за изпълнение на националните и местни политики за младите хора са регламентирани в Закона за младежта.

Финансовите средства за изпълнение на националните и общински програми за младежта се осигуряват от републиканския бюджет и се планират ежегодно със Закона за държавния бюджет на Република България и общинските бюджети. Финансирането се осъществява в рамките на средствата, планирани по бюджетите на отговорните институции чрез Държавния бюджет за съответната година, включително за младежките национални програми, средства от общинските бюджети за младежки дейности и програми, със средства от Европейските фондове, програмите „Еразъм“ и „Европейски корпус за солидарност“, други програми на Европейската комисия, Съвета на Европа и други източници.

Условията и редът за финансиране на проекти по националните програми за младежта се определят с наредба на Министъра на младежта и спорта съгласувано с Министъра на финансите.

Стандартите за делегираните от държавата младежки дейности и за финансиране чрез общинските бюджети на местни младежки дейности се определят с решение на Министерски съвет.

За периода 2021-2023 г. държавното финансиране на младежките дейности се осъществява по Бюджетна програма „Младите в действие”, чиято цел еда провежда ефективна национална политика за младежта, да стимулира инициативността на младите хора и техните организации и структури за успешното им развитие и реализация в обществения живот на страната и Европейския съюз.

Бюджетната програма „Младите в действие” се управлява от специализираната администрация на Министерството на младежта и спорта – дирекция „Младежки политики”.

**Отговорност за изпълнението на програмата**

Отговорността за изпълнение на целите в съответната област на политиката е на ММС - дирекция „Младежки политики”.

**Целеви стойности по показателите за изпълнение**

|  |  |  |  |  |
| --- | --- | --- | --- | --- |
| **Бюджетна програма - 2500.05.01 –**  **„Младите в действие”**  *(класификационен код и наименование на бюджетната програма)* |  |  | |  |
| **Показатели за изпълнение** | **Мерна единица** | **Бюджет  2022г.** | **Прогноза 2023 г.** | **Прогноза 2024 г.** |
| **Показател „Национална програма за младежта“** | лв. | 800 400 | 800 400 | 800 400 |
| **Показател „Национална програма за младежки дейности (по чл. 10 а от Закона за хазарта) „** | лв. | 6 000 000 | 6 000 000 | 6 000 000 |

Предвиденият ресурс за дейности в Общинския годишен план за младежта в „Бюджет 2023“ на Община Русе е в размер на 20 000 лева.

Изключително важно за ефективното изпълнение на настоящия план е координацията и взаимодействието между Община Русе и другите институции, имащи отношение към развитието на младото поколение:

* + Министерството на младежта и спорта
  + Министерство на образованието и науката
  + Областна администрация Русе
  + Регионално управление на образованието – Русе
  + Дирекция „Социално подпомагане“ – Русе
  + Дирекция „Бюро по труда“ – Русе
  + Училищата на територията на община Русе
  + Социални услуги, предоставяни на територията на община Русе
  + Читалища в община Русе;
  + Местната комисия за борба с противообществените прояви на малолетни и непълнолетни в Община Русе
  + Български младежки червен кръст
  + Неправителствени организации и сдружения, работещи по проблемите на младите хора
  + Центрове за подкрепа на личностното развитие
  + Спортните клубове на територията на общината.

**V. ДЕЙСТВИЯ ПО НАБЛЮДЕНИЕ, ОЦЕНКА И АКТУАЛИЗАЦИЯ НА ОБЩИНСКИЯ ГОДИШЕН ПЛАН ЗА МЛАДЕЖТА.**

Действията за мониторинг, оценка и актуализиране са заложени в общоприети индикатори за ефективност и система за контрол, която влиза в сила с Решението на Общинския съвет за приемане на настоящия ОГПМ‘ 2023.

Контролът по изпълнението на Общински годишен план за младежта 2023 се осъществява от кмета на Община Русе чрез зам.-кмет „Хуманитарни дейности“. Мониторинг на текущото изпълнение на утвърдените дейностите се осъществява от Дирекция „Хуманитарни дейности ” в Община Русе, а ръководителите на Общински младежки дом – Русе, Център за подкрепа и личностно развитие ЦУТНТ – Русе и ОбДЦКИ - Русе осъществяват контрол по изпълнение на заложените дейности. Предварителен контрол на текущото изпълнение на бюджета се осъществява от финансов контрольор в Община Русе.

Ще бъдат извършвани наблюдения, проучвания, анкетни допитвания. В периода на реализация на дейностите, наблюдението на плана и координацията между ангажираните институции, ще бъде осъществявана от експерти на общинска администрация и в резултат ще бъде изготвен годишен отчет за реализираните инициативи, който ще се предоставя в Областна администрация Русе.

Планът е отворена система и подлежи на промени през годината при постъпване на предложения и идеи за младежки мероприятия и дейности.

**VI. ОСИГУРЯВАНЕ НА ИНФОРМАЦИЯ И ПУБЛИЧНОСТ НА ОБЩИНСКИЯ ГОДИШЕН ПЛАН ЗА МЛАДЕЖТА.**

Мерките за информираност и публичност на ОГПМ‘2023 са предвидени във всяка дейност от различните направления според спецификите на конкретните инициативи, събития, акции и кампании. Всички прояви на младежка активност, предмет на ОГПМ‘2023, се популяризират с прессъобщения на официалната интернет страница на Община Русе и в социалните мрежи чрез страниците на ОМД-Русе, ОбДЦКИ-Русе, Младежкия парламент, ЦПЛР – ЦУТНТ – Русе, ЦПЛР – УСШ – Русе и неформалните младежки групи, формирани за всяка конкретна инициатива. Местните и централни медии се уведомяват чрез пресконференции или публикации. Всички събития с фестивален и конкурсен характер имат бюджет за информация и публичност, в тази връзка според спецификата на събитието се изработват транспаранти, винили (за сцена, стена, билборд), флайери, работни материали, рекламни тениски и др.

**ПРЕДСЕДАТЕЛ:**

**(Иво Пазарджиев)**